Volvo 850

Volvo 850 er en bilmodell som ble produsert av Volvo Personvagnar i perioden 1991–1997. Sedanutgaven ble introdusert i 1991, stasjonsvognen ble introdusert i 1993. Volvo stilte opp med 850 i British Touring Car Championship (BTCC) som en del av lanseringen. Alle motorene var femsylindrede rekkemotorer. Bensinmotorene var tilgjengelig med slagvolum fra 2,0 til 2,5 liter, med og uten turbo. Ytelsene varierte fra 126 hk til 250 hk i 850R-versjonen. 850 ble levert med forhjulstrekk og med firehjulsdrift som tilleggsutstyr.

Valgmuligheten i girkasser bestod av to fullsynkronisert 5-trinns manuell (M56 L og M56 H) og en firetrinns automatkasse. 850 R med manuell girkasse ble levert med differensialbrems (M59)

Historikk 
 1991: Lansering av 850 sedan, GL, GLE, motor 2 435 cm³, 10 ventiler, 144hk, 195 Nm. Motorkode B5252F
 1992: Lansering av 850 sedan, S, SE,GL og GLE, motor 2 435 cm³, 10 ventiler, 144 HK, 195 Nm. Motorkode B5252S (FS).
 1993: Lansering av 850 sedan GLT. Motor 2 435 cm³, 20 ventiler, 170 HK, 220 Nm. Motorkode B5254F. Introduksjon av 850 stasjonsvogn, og ny toppmodell, T-5, motor 2 319 cm³, 20 ventiler, 226 HK, 310 Nm. Motorkode B5234FT og B5234T
 1994: «Ansiktsløftning». Ny front og baklykter. Ny motor 1 984 cm³, 10 ventiler, 126 hk, 170 Nm. Motorkode B5202F.
 1995: Lansering av 850 T-5R, motor 2 319 cm³, 20 ventiler, 240 Hk, 330 Nm. Motorkode B5234T5.
 1996: Lansering av en ny toppmodell, 850 R, motor 2 319 cm³, 20 ventiler, 250 Hk, 350 Nm. Motorkode B5234T4.
 1997: Lansering av 850 AWD. motor 2 435 cm³, 20 ventiler, 193 hk, 270 Nm. Motorkode B5254T.
 1998: Erstattet av S70, C70, V70

Eksterne lenker 
 
 Dinside.no: Volvo 850 – sikker som banken 

850
Bilmodeller introdusert i 1991